एपी और बीपी तारे
एपी और बीपी तारे (Ap and Bp stars) ए श्रेणी और बी श्रेणी के ऐसे रासायनिक विचित्र तारे होते हैं जिनमें कुछ धातुओं की सामान्य से अधिक मात्रा मिलती है, जैसे कि स्ट्रोन्शियम, क्रोमियम और युरोपियम। कुछ में प्रासियोडाइमियम और नियोडाइमियम की भी अधिक मात्रा देखी गई है। अधिकांश एपी और बीपी तारों में सामान्य ए और बी श्रेणी के तारों की तुलना में घूर्णन (रोटेशन) की गति बहुत कम होती है, हालांकि कुछ में 100 किमी/सैकिंड तक की गति भी पाई गई है।